title: Предложение за решение на Съвета относно подписването на Споразумение за реадмисия между Европейската общност и Пакистан  -  Предложение за решение на Съвета относно сключването на Споразумение за реадмисия между Европейската общност и Пакистан (представени от Комисията)

text:
Важна правна забележка

|

52009PC0106(01)

Предложение за решение на Съвета относно подписването на Споразумение за реадмисия между Европейската общност и Пакистан  /* COM/2009/0106 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 6.3.2009COM(2009) 106 окончателен2009/0036 (CNS)Предложение заРЕШЕНИЕ НА СЪВЕТАотносно подписването на Споразумение за реадмисия между Европейската общност и ПакистанПредложение заРЕШЕНИЕ НА СЪВЕТАотносно сключването на Споразумение за реадмисия между Европейската общност и Пакистан(представени от Комисията)ОБЯСНИТЕЛЕН МЕМОРАНДУМI. Политическа и правна рамкаСключването на споразумение за реадмисия с Пакистан бе една от мерките, препоръчани в Плана за действие за Афганистан за 1999 г. от Работната група на високо равнище. На 18 септември 2000 г. Съветът по общи въпроси упълномощи Комисията да започне преговори за постигане на споразумение за реадмисия между Европейската общност и Пакистан. През април 2001 г. Комисията предаде на органите на Пакистан проект на текст. В резултат на срещата на министерската тройка в Исламабад, състояла се на 18 и 19 февруари 2004 г., и установяването на връзка между реадмисията и ратификацията от ЕС на Споразумението за сътрудничество за партньорство и развитие между Европейската общност и Ислямска република Пакистан, стана възможно провеждането на първия кръг на официалните преговори в Исламабад през април 2004 г. Бяха проведени още шест официални кръга на преговорите, последният от които в Брюксел на 17 септември 2007 г.В резултат на последния кръг на преговорите, проведен през септември 2007 г., по време на който стана възможно разрешаването на спорните въпроси, двете страни възложиха на представителите си да подпишат одобрения текст. В резултат на продължителния процес на консултации и одобрение от двете страни, окончателното парафиране на одобрения текст от главния преговарящ на Комисията и посланика на Пакистан към ЕС стана възможно на 9 септември 2008 г. в Брюксел.Държавите-членки бяха редовно информирани и тяхното мнение бе искано на всички (официални и неофициални) етапи от преговорите за реадмисия.От страна на Общността правното основание за споразумението е член 63, параграф 3, буква б) във връзка с член 300 от Договора за създаване на Европейската общност.Приложените предложения представляват правни инструменти за подписване и сключване на споразумение за реадмисия. Съветът ще вземе решение с квалифицирано мнозинство. В съответствие с член 300, параграф 3 от Договора за ЕО с Европейския парламент ще трябва да се проведе официална консултация относно сключването на споразумението.Предложеното решение относно сключването на споразумението съдържа необходимите вътрешни разпоредби за практическото прилагане на споразумението. По-специално в него се посочва, че Европейската комисия, подпомагана от експерти от държавите-членки, представлява Общността в рамките на Съвместния комитет по реадмисия, създаден съгласно член 16 от споразумението. В съответствие с член 16, параграф 6 Комитетът по реадмисия може да приема своя процедурен правилник. Подобно на другите споразумения за реадмисия, сключени до момента от Общността, позицията на Общността в това отношение се определя от Комисията в консултация със специален комитет, чиито членове се посочват от Съвета. Що се отнася до други решения, които трябва да бъдат взети от Съвместния комитет, позицията на Общността се определя съгласно действащите разпоредби на Договора.II. Резултат от преговоритеКомисията счита, че целите, определени от Съвета в неговите указания за водене на преговори, са постигнати и че проектоспоразумението за реадмисия е приемливо за Общността.Окончателното му съдържание може да бъде обобщено както следва:- Споразумението има 7 раздела, които се състоят от общо 21 члена. Освен това, то съдържа 6 приложения, които представляват неразделна част от него, и 10 съвместни декларации.- Задълженията за реадмисия, постановени в споразумението (членове 2—3), са определени изцяло на реципрочна основа и се отнасят за собствени граждани (член 2), граждани на трети държави и лица без гражданство (член 3).- Задължението за реадмисия на граждани на трети държави и на лица без гражданство (член 3) е обвързано със следните условия: a) в момента на подаване на заявление за реадмисия съответното лице притежава валидна виза или разрешение за пребиваване, издадена/но от запитаната държава или б) съответното лице е влязло незаконно на територията на запитващата държава, идвайки директно от територията на запитаната държава. Освободени от тези задължения са лица, които остават в транзитната зона на летище и всички лица, на които запитващата държава е предоставила безвизов достъп, или е издала виза или разрешително за пребиваване с по-дълъг срок на валидност.- В замяна на изразеното от Пакистан съгласие относно горепосоченото задължение за реадмисия на граждани на трети държави и на лица без гражданство (член 3), Европейската общност се съгласи, че споразумението, без да засяга задълженията на страните съгласно международното митническо право за обратно приемане на свои граждани, се отнася единствено за лица, които са влезли на територията на страните след влизането на споразумението в сила (член 20, параграф 3).- Раздел II от споразумението (членове 4—10 във връзка с приложения 1—5) съдържа необходимите технически разпоредби относно процедурата за реадмисия (заявление за реадмисия, доказателствени средства, срокове, условия за прехвърляне и начини на транспортиране) и „реадмисия по погрешка“ (член 10). Възможна е известна процедурна гъвкавост, която се дължи на факта, че не е необходимо заявление за реадмисия в случаите, когато лицето, което подлежи на реадмисия, притежава валиден национален паспорт, както и когато той/тя е гражданин на трета държава и притежава валидна виза или разрешение за пребиваване, издадена/о от държавата, която трябва да го/я приеме обратно (член 4, параграф 2).- Споразумението съдържа раздел с дейности по транзит (членове 11 и 12 във връзка с приложение 6).- Членове 13, 14 и 15 съдържат необходимите правила за разходите, защитата на личните данни и връзката с други международни задължения.- Съставът, задачите и правомощията на Съвместния комитет за реадмисия са определени в член 16.- За целите на практическото изпълнение на това споразумение член 17 дава възможност на Пакистан и на отделните държави-членки да сключват двустранни протоколи за изпълнение. Връзката между двустранните протоколи за изпълнение и настоящото споразумение е обяснена в член 18.- Заключителните разпоредби (членове 19—21) съдържат необходимите правила за влизане в сила, продължителност, възможни изменения, прекратяване и правен статут на приложенията към споразумението.- Специфичният статут на Дания е посочен в преамбюла, в член 1, буква а), член 19, параграф 2 и в съвместна декларация, приложена към споразумението. Присъединяването на Норвегия и Исландия към процеса на изпълнение, прилагане и развитие на достиженията на правото от Шенген е отразено в съвместна декларация към споразумението.ІІІ. ЗаключенияС оглед на горепосочените резултати Комисията предлага Съветът:- да вземе решение относно подписване на споразумението от Общността и да упълномощи председателя на Съвета да назначи лице/лица, което/които е/са надлежно упълномощено/и да подписва/т от името на Общността;- да одобри, след консултация с Европейския парламент, приложеното споразумение за реадмисия между Европейската общност и Пакистан.Предложение заРЕШЕНИЕ НА СЪВЕТАотносно подписването на Споразумение за реадмисия между Европейската общност и ПакистанСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 63, параграф 3, буква б) във връзка с първото изречение на първа алинея от член 300, параграф 2 от него,като взе предвид предложението на Комисията[1],като има предвид, че:1.  С решението си от 18 септември 2000 г. Съветът упълномощи Комисията да започне преговори за споразумение за реадмисия между Европейската общност и Пакистан.2.  Преговорите за споразумението се проведоха в периода от април 2004 г. до септември 2007 г.3.  При условие на неговото последващо сключване, споразумението, парафирано на 9 септември 2008 г., следва да бъде подписано.4.  В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство уведоми за желанието си да участва в приемането и изпълнението на настоящото решение.5.  В съответствие с членове 1 и 2 от протокола относно позицията на Дания, приложен към Договора за Европейския съюз и Договора за създаване на Европейската общност, Дания не взема участие в приемането на настоящото решение и не е обвързана с него, нито има задължението да го изпълнява,РЕШИ:Член единственПри условие за възможно сключване на по-късна дата, председателят на Съвета се упълномощава с настоящото да посочи лицето/а, овластено/и да подпише/ат споразумението за реадмисия между Европейската общност и Пакистан от името на Европейската общност.Съставено в Брюксел на ….… година.За СъветаПредседател2009/0036 (CNS)Предложение заРЕШЕНИЕ НА СЪВЕТАотносно сключването на Споразумение за реадмисия между Европейската общност и ПакистанСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 63, параграф 3, буква б) от него във връзка с първото изречение от първа алинея на член 300, параграф 2 и първа алинея на член 300, параграф 3 от него,като взе предвид предложението на Комисията[2],като взе предвид становището на Европейския парламент[3],като има предвид, че:6.  Комисията проведе преговори за споразумение за реадмисия с Пакистан от името на Европейската общност;7.  При условие на неговото последващо сключване, настоящото споразумение бе подписано от името на Европейската общност на ………..2009 г. в съответствие с Решение …../……./EО на Съвета от […………..].8.  Това споразумение следва да бъде одобрено.9.  Със споразумението се създава Съвместен комитет по реадмисия, който може да приема своя процедурен правилник. В този случай е уместно де се предвиди опростена процедура за определяне на позицията на Общността.10.  В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство уведоми за желанието си да участва в приемането и изпълнението на настоящото решение.11.  В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не взема участие в приемането на настоящото решение и не е обвързана с него, нито има задължението да го изпълнява,РЕШИ:Член 1Споразумението за реадмисия между Европейската общност и Пакистан се одобрява с настоящото от името на Общността.Текстът на споразумението е приложен към настоящото решение.Член 2Председателят на Съвета връчва уведомлението съгласно член 20, параграф 2 от споразумението[4].Член 3Комисията, подпомагана от експерти от държавите-членки, поканени по искане на Комисията, представлява Общността в рамките на Съвместния комитет за реадмисия, създаден съгласно член 16 от споразумението.Член 4Позицията на Общността в рамките на Съвместния комитет за реадмисия относно приемането на неговият процедурен правилник съгласно член 16, параграф 6 от Споразумението се взема от Комисията, след съгласуване със специален комитет, чиито членове се определят от Съвета.Член 5Настоящото решение се публикува в Официален вестник на Европейския съюз .Съставено в Брюксел на ….… година.За СъветаПредседателПриложениеСПОРАЗУМЕНИЕ за реадмисия на незаконно пребиваващи лица между Европейската общност и Ислямска република ПакистанВИСОКОДОГОВАРЯЩИТЕ СЕ СТРАНИ,ЕВРОПЕЙСКАТА ОБЩНОСТ, наричана по-долу „Общността“, иИСЛЯМСКА РЕПУБЛИКА ПАКИСТАН, наричана по-нататък „Пакистан”,също наричани по-нататък отделно „страна“ и колективно „страните“,Като желаят да укрепят сътрудничеството си за ефективна борба с незаконната имиграция,Като желаят да установят посредством настоящото споразумение и при условията на реципрочност бързи и ефикасни процедури за идентификация и връщане при условия на сигурност и добър ред на лицата, които не изпълняват или вече не изпълняват условията за влизане, престой и пребиваване на територията на Пакистан или на една от държавите-членки на Европейския съюз и да улеснят транзитното преминаване на такива лица в дух на сътрудничество,Като подчертават , че настоящото споразумение не засяга правата, задълженията и отговорностите на държавите-членки на Европейския съюз и Пакистан, произтичащи от международното право,Като имат предвид , че разпоредбите на дял IV от Договора за създаване на Европейската общност и всички актове, приети въз основа на този дял, не се прилагат за Кралство Дания,СЕ СПОРАЗУМЯХА ЗА СЛЕДНОТО:ЧЛЕН 1ОпределенияЗа целите на настоящото споразумение:a) „Държава-членка“ означава всяка държава-членка на Европейския съюз, с изключение на Кралство Дания;б) „Гражданин на държава-членка“ означава всяко лице, което притежава гражданство на държава-членка, съгласно определението за целите на Общността;в) „Гражданин на Пакистан“ означава всяко лице, което притежава пакистанско гражданство;г) „Гражданин на трета държава“ означава всяко лице, което притежава гражданство, различно от това на Пакистан или на някоя държава-членка;д) „Лице без гражданство“ означава всяко лице, което не притежава гражданство;е) „Разрешение за пребиваване“ означава разрешение от всякакъв вид, издадено от Пакистан или от една от държавите-членки, даващо право на лицето да пребивава на територията на издалата разрешението държава.ж) „Виза“ означава издадено разрешително или решение, взето от Пакистан или от една от държавите-членки, необходимо с цел влизане или транзитно преминаване на територията им. Това не включва летищната транзитна виза;з) „Запитваща държава“ означава държавата (Пакистан или една от държавите-членки), която подава заявление за реадмисия в съответствие с членове 2 и 3 или заявление за транзитно преминаване в съответствие с член 12;и) „Запитана държава“ означава държавата (Пакистан или една от държавите-членки), към която е подадено заявление за реадмисия в съответствие с членове 2 и 3 или заявление за транзитно преминаване в съответствие с член 12.РАЗДЕЛ I — ЗАДЪЛЖЕНИЯ ЗА РЕАДМИСИЯЧЛЕН 2Реадмисия на собствени граждани(1) След доказване на гражданство в съответствие с член 6 и след подадено заявление от запитващата държава, запитаната държава приема обратно всеки от своите граждани, който не изпълнява или вече не изпълнява действащите условия за влизане, престой или пребиваване на територията на запитващата държава.(2) Държавата-членка издава незабавно пътническия документ, необходим за реадмисия на лице, чиято реадмисия е била одобрена, като периодът му на валидност е минимум шест месеца. Ако поради правни или фактически причини съответното лице не може да бъде предадено в рамките на срока на валидност на наличния пътнически документ, в срок от 14 дни запитаната държава-членка издава нов пътнически документ със същия срок на валидност.ЧЛЕН 3Реадмисия на граждани на трети държави и на лица без гражданство(1) Запитаната държава приема обратно, при подадено заявление от запитващата държава и без по-нататъшни формалности, различни от предвидените в настоящото споразумение, всеки гражданин на трета държава или лице без гражданство, което не изпълнява или вече не изпълнява действащите условия за влизане, престой или пребиваване на територията на запитващата държава, при условие че такива лица:a) в момента на подаване на заявлението за реадмисия притежават валидна виза или валидно разрешение за пребиваване, издадена/о от запитаната държава; илиб) са влезли незаконно на територията на запитващата държава, идвайки директно от територията на запитаната държава. По смисъла на този параграф едно лице влиза директно от територията на запитаната държава, ако е пристигнало на територията на запитващата държава или когато запитаната държава е Пакистан – на територията на съответната държава-членка, по въздух или по море, без да е влизало в друга междинна държава.(2) Задължението за реадмисия от параграф 1 не се прилага, акоa) гражданинът на трета държава или лицето без гражданство е било само в транзитната зона на международното летище на запитаната държава; илиб) запитващата държава е издала на гражданина на трета държава или на лицето без гражданство виза или разрешение за пребиваване преди влизането му на нейна територия, освен ако това лице притежава виза или разрешение за пребиваване, която/което е издадена/о от запитаната държава и е с по-дълъг срок на валидност.(3) Ако запитаната държава е държава-членка, задължението за реадмисия в параграф 1 се отнася за държавата-членка, която е издала визата или разрешението за пребиваване. Ако две или повече държави-членки са издали виза или разрешение за пребиваване, задължението за реадмисия в параграф 1 се поема от държавата-членка, издала документа с най-дълъг срок на валидност, или ако един или няколко от издадените документи са с изтекъл срок, документа, който продължава да бъде валиден. Ако всички документи са с изтекъл срок на валидност, задължението за реадмисия в параграф 1 се поема от държавата-членка, издала документа с най-близък срок на изтичане.(4) На лице, чиято реадмисия е била одобрена, запитаната държава издава незабавно пътническия документ, необходим за връщането на това лице, като периодът му на валидност е минимум шест месеца. Ако поради правни или фактически причини съответното лице не може да бъде предадено в рамките на срока на валидност на наличния пътнически документ, в срок от 14 календарни дни запитаната държава издава нов пътнически документ със същия срок на валидност.РАЗДЕЛ II. ПРОЦЕДУРА ЗА РЕАДМИСИЯЧЛЕН 4Принципи(1) Съгласно параграф 2 за всяко предаване на лице, което подлежи на реадмисия въз основа на едно от задълженията, съдържащи се в членове 2 и 3, се изисква да бъде подадено заявление за реадмисия до компетентния орган на запитаната държава.(2) Без да се засяга член 2, параграф 1 и член 3, параграф 1, не се налага подаване на заявление за реадмисия в случаите, в които лицето, подлежащо на реадмисия, притежава валиден пътнически документ или, когато е приложимо, валидна виза или разрешение за пребиваване, издадена/о от запитаната държава.(3) Никое лице не подлежи на реадмисия единствено въз основа на prima facie доказателство за гражданство .ЧЛЕН 5Заявление за реадмисия(1) Заявлението за реадмисия трябва да съдържа следната информация:a) личните данни на лицето, което подлежи на реадмисия (напр. фамилно име, собствено име, дата на раждане, място на раждане и последното място на пребиваване);б) посочване на средствата за доказване на гражданство, транзит, условията за реадмисия на граждани от трети държави и на лица без гражданство, и средствата за доказателство на незаконно влизане и пребиваване.(2) В рамките на възможното, заявлението за реадмисия ще включва и следната информация:a) декларация, че лицето, което подлежи на реадмисия, може да се нуждае от помощ или грижи, при положение че съответното лице е дало изричното си съгласие за такава декларация;a) всяка друга мярка за защита или сигурност, която може да е необходима в отделния случай на реадмисия.(3) Общ формуляр, който трябва да бъде използван за заявлението за реадмисия, се съдържа в приложение 5 към настоящото споразумение.ЧЛЕН 6Средства за доказване на гражданство(1) Фалшиви или подправени документи не могат да представляват доказателство за гражданство.(2) Доказателство за гражданство съгласно член 2, параграф 1 може да бъде представено посредством всеки от документите, изброени в приложение 1 към настоящото споразумение, дори когато срокът им на валидност е изтекъл. Ако бъдат представени такива документи, запитаната и запитващата държава признават взаимно гражданството, без да е необходимо по-нататъшно разследване.(3) Доказателство за гражданство съгласно член 2, параграф 1 може да бъде представено и посредством всеки от документите, изброени в приложение 2 към настоящото споразумение, дори когато срокът им на валидност е изтекъл. Ако бъдат представени такива документи, запитаната държава стартира процеса на установяване на гражданство на съответното лице.(4) Ако не може да бъде представен никой от документите, изброени в приложение 1 или приложение 2, без неоправдано забавяне и след като бъде отправено искане, компетентният орган на запитващата държава и дипломатическото или консулското представителство на запитаната държава предприемат мерки за провеждане на интервю с лицето, за което е подадено заявление за реадмисия.ЧЛЕН 7Средства за доказване относно граждани на трети държави и лица без гражданство(1) Доказването на това, че граждани на трета държава и лица без гражданство изпълняват условията за реадмисия, постановени в член 3, параграф 1, се извършва именно чрез средствата за доказване, изброени в приложение 3 към настоящото споразумение. Това не може да се извърши с фалшиви документи. Всяко такова доказателство се основава на елементи, които са взаимно признати от запитаната и запитващата държава .(2) Доказването на това, че отговарят на установените в член 3, параграф 1 условия за реадмисия на граждани на трета държава и на лица без гражданство може да се извърши и чрез средствата за доказване, изброени в приложение 4 към настоящото споразумение; При представянето на такива средства за доказване, запитаната държава ще ги счита за достатъчни за започване на разследване.(3) Неправомерното влизане, престой или пребиваване могат да бъдат установени посредством пътническия документ на въпросното лице, в който липсва виза или друго разрешение за пребиваване на територията на запитващата държава. Декларация на запитващата държава, че съответното лице е задържано без необходимите пътнически документи, виза или разрешение за пребиваване, може да представлява prima facie доказателство за неправомерното влизане, престой или пребиваване.ЧЛЕН 8Срокове(1) Заявлението за реадмисия трябва да се подаде до компетентния орган на запитаната държава в рамките на максимален срок от една година, считано от датата, на която компетентният орган на запитващата държава е научил, че гражданин на трета държава или лице без гражданство не изпълнява или вече не изпълнява условията за влизане, престой и пребиваване. При наличие на правни или фактически пречки искането да бъде подадено в срок, при поискване срокът се удължава, но само до отстраняване на пречките.(2) Отговор на заявление за реадмисия трябва да бъде даден без неоправдано забавяне и при всички случаи в максимален срок от 30 календарни дни. Отказът на заявление за реадмисия се мотивира. Срокът започва да тече от датата на получаване на заявлението за реадмисия. При наличие на правни или фактически пречки пред даването на навременен отговор на заявлението, при поискване и мотивиране на това искане, срокът може да бъде продължен до 60 календарни дни, освен ако максималният срок за задържане в националното законодателство на запитващата държава е по-кратък или равен на 60 дни. При липса на отговор в определения срок се счита, че предаването е одобрено.(3) След получаване на съгласието или, в зависимост от случая, след изтичане на срока, посочен в параграф 2 на този член, предаването на въпросното лице се извършва в рамките на три месеца. При поискване този срок може да бъде удължен с времето, използвано за отстраняване на правни или практически пречки.ЧЛЕН 9Условия за предаване и начини на транспортиранеПреди да върнат едно лице, компетентните органи на Пакистан и на съответната държава-членка се договарят предварително в писмена форма относно датата на предаване на лицето, входния пункт, евентуалната необходимост от охрана и начина на транспортиране.ЧЛЕН 10Реадмисия по погрешкаАко в срок от три месеца след предаване на съответното лице се установи, че не са били изпълнени условията, посочени в членове 2 и 3 от настоящото споразумение, Пакистан приема обратно незабавно всяко лице, за което е било взето решение, че подлежи на реадмисия от държава-членка, а държавата-членка приема обратно незабавно всяко лице, за което е било взето решение, че подлежи на реадмисия от Пакистан. В такива случаи компетентните органи на Пакистан и съответната държава-членка обменят и наличната информация относно действителната самоличност, гражданство или транзитен път на лицето, което трябва да бъде прието обратно.РАЗДЕЛ III — ДЕЙНОСТИ ПО ТРАНЗИТЧЛЕН 11Принципи(1) Запитаната държава може да разреши транзитното преминаване на гражданин на трета държава или на лице без гражданство, когато такъв гражданин или лице не може да бе върнат/о директно на държавата на дестинация, след като е било потвърдено въз основа на писмено доказателство, че държавата на дестинация се е ангажирала да приеме своя гражданин или съответното лице, според случая.(2) Запитаната държава може да отмени съгласието си, ако предстоящото пътуване през евентуалните държави на транзитно преминаване или реадмисията от държавата на дестинация вече не е гарантирано/на. В такива случаи запитващата държава приема обратно гражданина на третата държава или лицето без гражданство на свои разноски.ЧЛЕН 12Процедура по транзит(1) Заявлението за дейности по транзит трябва да бъде подадено до компетентните органи в писмена форма и да съдържа следната информация:a) начин на транзит, евентуални други държави на транзит и крайна дестинация;б) личните данни на съответното лице (напр. фамилно име, собствено име, дата на раждане и при възможност място на раждане, гражданство, вид и номер на пътническия документ);в) предвидения граничен контролно-пропускателен пункт, датата на предаване и евентуалната охрана;Общ формуляр, който трябва да се използва за заявленията за транзитно преминаване, се съдържа в приложение 6 към настоящото споразумение.(2) В рамките на 14 календарни дни запитаната държава уведомява писмено запитващата държава относно своето решение и ако разреши транзитно преминаване, потвърждава граничния контролно-пропускателния пункт и предвидената дата и час на транзит .(3) Ако дейността по транзит се извършва по въздух, лицето, подлежащо на реадмисия, и евентуалната охрана, се освобождават от задължението да получат летищна транзитна виза.(4) След взаимни консултации компетентните органи на запитаната държава съдействат за осъществяване на дейностите по транзит, и по-специално чрез надзор на съответните лица и осигуряване на подходящи условия за целта в съответствие със законите и правилата на държавата.РАЗДЕЛ IV — РАЗХОДИЧЛЕН 13Транспортни и транзитни разходиСъгласно настоящото споразумение и без да се засяга правото на компетентните органи на запитващата държава да възстановят разходите по реадмисия на лицето, което подлежи на реадмисия, или това право на трети държави, всички транспортни разходи, направени във връзка с реадмисията, както и разходите за дейностите по транзит до границата на държавата на крайна дестинация, се поемат от запитващата държава. В случай на реадмисия по погрешка (член 10) тези разходи трябва да се поемат от държавата, която трябва да приеме обратно съответното лице.РАЗДЕЛ V — ЗАЩИТА НА ЛИЧНИТЕ ДАННИИ СПАЗВАНЕ НА ДРУГИ ПРАВНИ ЗАДЪЛЖЕНИЯЧЛЕН 14Лични данни(1) Обработката на личните данни се извършва от компетентните органи на Пакистан и на държавите-членки, единствено при условие че това е необходимо за изпълнението на настоящото споразумение.За целите на този член се прилагат определенията, съдържащи се в член 2 от Директива 95/46/ЕО.Когато администраторът на данни е компетентен орган на държава-членка, обработката е подчинена на разпоредбите на Директива 95/46/ЕО и на националното законодателство, прието в съответствие с тази директива, включително на правилата за прехвърляне на лични данни на трети държави.(2) В допълнение, обработката на лични данни за изпълнението на настоящото споразумение, и по-специално предаването на лични данни от Пакистан на държава-членка и обратно, е подчинено на следните принципи:a) личните данни трябва да бъдат използвани справедливо и законно;б) личните данни трябва да бъдат събирани за конкретна, ясно формулирана и законна цел за привеждане в изпълнение на настоящото споразумение и да не бъдат допълнително обработвани от органа, който ги съобщава, или от този, който ги получава, по начин, несъвместим с тази цел;в) личните данни трябва да бъдат адекватни, съответстващи и не прекомерни по отношение на целта, за която се събират и/или обработват допълнително, по-специално предадените лични данни могат да се отнасят единствено до следното:-  лични данни за лицето, подлежащо на предаване (напр. фамилно име, собствено име, всяко предишно име, прякор или псевдоним, дата и място на раждане, пол, настоящо гражданство и всяко предишно гражданство);-  паспорт или карта за самоличност (номер, срок на валидност, дата на издаване, органа, който я е издал, и място на издаване);-  места на престой и маршрути;-  друга необходима информация за идентифициране на лицето, подлежащо на предаване, или за преглед на условията за реадмисия, произтичащи от настоящото споразумение;г) личните данни трябва да бъдат точни и, при необходимост, актуализирани;д) личните данни трябва да се съхраняват под форма, която позволява съответните лица да бъдат идентифицирани за период, не по-дълъг от необходимия за постигане на целите, за които са събрани, или за които са допълнително обработени;е) органът, който предава данните, както и органът, който ги получава, вземат всички разумни мерки за гарантиране при необходимост на коригирането, заличаването или защитата на личните данни, чиято обработка не съответства на разпоредбите на настоящия член, по-специално когато данните са неадекватни, неподходящи, неточни или когато са прекомерни спрямо целта на обработка. Това включва уведомяване на другата страна за всяка корекция, изтриване или блокиране на данни;ж) при поискване, получаващият ги орган информира органа, който ги предава, относно използването на предадените данни и получените вследствие на това резултати;з) личните данни могат да бъдат предавани само на компетентните органи. Предаването им на други органи става само с предварителното съгласие на предаващия ги орган.и) предаващият и получаващият данните органи са длъжни да регистрират писмено предаването и получаването на личните данни.ЧЛЕН 15Спазване на други правни задължения(1) Настоящото споразумение не засяга правата, задълженията и отговорностите на Общността, държавите-членки и Пакистан, произтичащи от или съгласно международното право и международните договори, по които те са страни.(2) Нищо в настоящото споразумение не възпрепятства връщането на дадено лице по силата на други двустранни договорености.(3) Настоящото споразумение не засяга средствата за съдебна защита и правата на съответното лице съгласно законите на страната домакин, включително съгласно международното право.РАЗДЕЛ VI — ИЗПЪЛНЕНИЕ И ПРИЛАГАНЕЧЛЕН 16Съвместен комитет за реадмисия(1) Страните си оказват взаимна помощ при прилагането и тълкуването на настоящото споразумение. За тази цел те създават Съвместен комитет за реадмисия (наричан по-нататък „Комитетът“), който по-специално има следната задача:a) да наблюдава прилагането на настоящото споразумение;б) да взема решения относно необходимите технически договорености за неговото уеднаквено изпълнение, включително измененията на приложения 3 и 4;в) да обменя редовно информация относно протоколите за изпълнение, съставени от отделните държави-членки и Пакистан, съгласно член 17;г) да предлага изменения на настоящото споразумение и приложения 1 и 2.(2) Решенията на комитета се вземат с единодушие и се изпълняват целесъобразно.(3) Комитетът се състои от представители на Общността и на Пакистан; Общността е представена от Европейската комисия, подпомагана от експерти от държавите-членки.(4) Комитетът заседава там, където е необходимо, по искане на една от страните, обикновено веднъж годишно.(5) Споровете, които не могат да бъдат разрешени от комитета, се разрешават по пътя на консултации между страните.(6) Комитетът определя своя процедурен правилник, включително работен език — общ за двете договарящи страни.ЧЛЕН 17Протоколи за изпълнение(1) Пакистан и държава-членка могат да съставят протокол за изпълнение, обхващащ правилата относно:a) определянето на компетентни органи, гранични пунктове и обмен на лица за контакти;б) условията за връщане под охрана, включително за транзитно преминаване на граждани на трети държави и на лица без гражданство под охрана;в) средства и документи, различни от посочените в приложения 1—4 към настоящото споразумение.(2) Протоколите за изпълнение, посочени в параграф 1, ще влязат в сила едва след като бъде уведомен Комитетът (член 16).ЧЛЕН 18Връзка с двустранни споразумения или договорености на държавите-членки за реадмисияРазпоредбите на настоящото споразумение имат предимство пред разпоредбите на което и да е двустранно споразумение или договореност за реадмисия на незаконно пребиваващи лица, което/която е или би могло/могла да бъде сключено/на съгласно член 17 между отделни държави-членки и Пакистан, доколкото разпоредбите на това споразумение или договореност са несъвместими с тези на настоящото споразумение.РАЗДЕЛ VII — ЗАКЛЮЧИТЕЛНИ РАЗПОРЕДБИЧЛЕН 19Териториално прилагане(1) При условията на параграф 2 от този член настоящото споразумение се прилага на територията, на която се прилага Договорът за създаване на Европейските общности, и на територията на Пакистан.(2) Настоящото споразумение не се прилага на територията на Кралство Дания.ЧЛЕН 20Влизане в сила, продължителност и прекратяване(1) Настоящото споразумение се ратифицира или одобрява от страните съгласно техните съответни процедури.(2) Настоящото споразумение влиза в сила на първия ден от втория месец след датата, на която страните се уведомяват една друга, че процедурите, посочени в параграф 1, са приключени.(3) Без да засяга съществуващите задължения на страните съгласно международното митническо право за обратно приемане на свои граждани, настоящото споразумение и протоколите за изпълнението му се отнасят за лица, които са влезли на територията на Пакистан и на държавите-членки след влизането в сила на споразумението.(4) Всяка страна може да прекрати настоящото споразумение по всяко време с официално уведомление до другата страна. Настоящото споразумение престава да се прилага шест месеца след дата на такова уведомление.ЧЛЕН 21Приложения Приложения 1—6 са неразделна част от настоящото споразумение.Съставено в ………….на ……..(дата) …..… година в два екземпляра, всеки от които на български, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, малтийски, полски, португалски, румънски, словашки, словенски, испански и шведски език, като всички текстове са еднакво автентични.За Ислямска република Пакистан От името на Европейската комисия(…..) (…..)Приложение 1ОБЩ СПИСЪК С ДОКУМЕНТИТЕ, ЧИЕТО ПРЕДСТАВЯНЕ СЕ СЧИТА ЗА ДОКАЗАТЕЛСТВО ЗА ГРАЖДАНСТВО (ЧЛЕН 2, ПАРАГРАФ 1 ВЪВ ВРЪЗКА С ЧЛЕН 6, ПАРАГРАФ 2)-  Оригинален паспорт, независимо от какъв вид (национален, дипломатически, служебен, колективен и заместващ паспорта документ, включително детски паспорти);-  Компютъризирана национална карта за самоличност;-  Оригинално удостоверение за гражданство.Приложение 2СПИСЪК С ДОКУМЕНТИТЕ, ЧИЕТО ПРЕДСТАВЯНЕ ПОСТАВЯ НАЧАЛОТО НА ПРОЦЕС ЗА УСТАНОВЯВАНЕ НА ГРАЖДАНСТВО (ЧЛЕН 2, ПАРАГРАФ 1 ВЪВ ВРЪЗКА С ЧЛЕН 6, ПАРАГРАФ 3)-  Дактилоскопични отпечатъци или други биометрични данни;-  Непостоянна или временна национална карта за самоличност, военна карта за самоличност, удостоверение за раждане, издадено от правителството на запитаната държава;-  Фотокопия*, на който и да е от изброените в приложение 1 към настоящото споразумение документи;-  Свидетелство за правоуправление на МПС или фотокопия* на свидетелство;-  Фотокопия* на други официални документи, в които се споменава или посочва гражданството (напр. удостоверение за раждане);-  Служебни карти, моряшка регистрационна книжка, служебна капитанска карта или техни фотокопия*;-  Декларации на съответното лице.* За целите на настоящото приложение понятието „фотокопия“ означава фотокопия, направени официално от органите на Пакистан или на държавите-членки.Приложение 3Общ списък с документите, които се считат за средство за доказване за изпълнение на условията за реадмисия на граждани на трета държава и на лица без гражданство (Член 3, параграф 1 във връзка с член 7, параграф 1)-  печати/подписи за влизане и/или излизане в пътническия документ на съответното лице;-  валидна виза и/или разрешително за пребиваване, издадена/о от запитаната държава.Приложение 4Общ списък с документите, които се считат за средство за доказване за започване на разследване за реадмисия на граждани на трета държава и на лица без гражданство (Член 3 във връзка с член 7, параграф 2)-  официални декларации, най-вече на служители на граничните пунктове и други служители или добросъвестни свидетели (напр. екипажите на авиолиниите), които са в състояние да удостоверят, че съответното лице е преминало границата;-  описание, направено от компетентните органи на запитващата държава, на мястото и обстоятелствата, при които съответното лице е било заловено, след като е влязло на територията на запитващата държава;-  информация относно самоличността и/или престоя на лицето, която е предоставена от международна организация (напр. Върховния комисар за бежанците при ООН);-  съобщения/потвърждаване на информацията от членове на семейството;-  декларация на съответното лице;-  поименни билети, удостоверения и всякакви сметки (напр. сметка от хотел, бележки за посещения при лекари/зъболекари, документи за достъп до публични/частни институции и др.), в които ясно се посочва, че съответното лице е пребивавало на територията на запитаната държава;-  поименни билети и/или списъци на пътниците в самолета или на кораба, които посочват маршрута на лицето на територията на запитаната държава;-  информация, показваща, че съответното лице е ползвало услуги на превозвач или на пътническа агенция.Приложение 5[Герб на Пакистан]……………………………………… ……………………………………………………………………………… (Място и дата)(Наименование на запитващия орган)Реф.: …………………………………До………………………………………………………………………………………………………………………Наименование на запитания орган)ЗАЯВЛЕНИЕ ЗА РЕАДМИСИЯВ съответствие с член 5 от Споразумението от ( дата на подписване ) между Европейската общност и Ислямска република Пакистан за реадмисия на незаконно пребиваващи лицаA. ЛИЧНИ ДАННИ1. Пълно име (подчертайте фамилията):……………………………………………………….2. Моминско име:……………………………………………………….3. Дата и място на раждане:……………………………………………………….4. Пол и физическо описание (височина, цвят на очите, отличителни белези и др.):……………………………………………………………………………………………………….5. Известен(на) също като (предишни имена, други използвани имена или имена, с които лицето е известно, или псевдоними):……………………………………………………………………………………………………….6. Гражданство и език:……………………………………………………………………………………………………….7. Семейно положение: женен/а неженен/а разведен/а вдовец/вдовицаАко е семеен/на: Име на съпруга/съпругата………………………………………………имена и възраст на децата (ако има) …………………………………………………..…….………………………………...……………...………..………………………………………..………………..……………………………………………………..…..8. Последен адрес вa) Запитваща страна:б) Запитана страна:………………………………………………………………………………………………………………..Б.) ОСОБЕНИ ОБСТОЯТЕЛСТВА, СВЪРЗАНИ С ПРЕДАВАНОТО ЛИЦЕ1. Здравословно състояние(напр. евентуална справка за специална медицинска помощ; латинското наименование на евентуална заразна болест):……………………………………………………………………………………………………….2. Посочване на особено опасно лице(напр. заподозряно в извършване на сериозно престъпление; агресивно поведение):……………………………………………………………………………………………………….В. ПРИЛОЖЕНИ СРЕДСТВА ЗА ДОКАЗВАНЕ1. ……………………………………………… ………………………………………………(Паспорт №) (дата и място на издаване)……………………………………………… ………………………………………………(Издаден от) (срок на валидност)2. ……………………………………………… ………………………………………………(Лична карта №) (дата и място на издаване)……………………………………………… ………………………………………………(Издадена от) (срок на валидност)3. ……………………………………………… ………………………………………………( Удостоверение за раждане) (дата и място на издаване)……………………………………………… ………………………………………………(Издадено от) (срок на валидност)4. ……………………………………………… ………………………………………………(Друг официален документ №) (дата и място на издаване)……………………………………………… ………………………………………………(Издаден от) (срок на валидност)Г. КОНСТАТАЦИИ И ОЦЕНКИ………………………………………………………………………………………………………………………………………………………………………………………………………………………………………………………………………………………………………………………………………………………………………………………………..(Подпис) (Печат)Приложение 6[Герб на Пакистан]……………………………………… ……………………………………………………………………………… (Място и дата)(Наименование на запитващия орган)Реф.: …………………………………До………………………………………………………………………………………………………………………Наименование на запитания орган)ЗАЯВЛЕНИЕ ЗА ТРАНЗИТНО ПРЕМИНАВАНЕВ съответствие с член 11—12 от Споразумението от ( дата на подписване ) междуЕвропейската общност и Ислямска република Пакистанза реадмисия на незаконно пребиваващи лицаA. ЛИЧНИ ДАННИ1. Пълно име (подчертайте фамилията):……………………………………………………….2. Моминско име:……………………………………………………….3. Дата и място на раждане:……………………………………………………….4. Пол и физическо описание (височина, цвят на очите, отличителни белези и др.):……………………………………………………………………………………………………….5. Известен/на също като (предишни имена, други използвани имена или имена, с които лицето е известно, или псевдоними):……………………………………………………………………………………………………….6. Гражданство и език:……………………………………………………………………………………………………….7. Вид и номер на документа за задгранично пътуване:……………………………………………………………………………………………………….Б.) ДЕЙНОСТИ ПО ТРАНЗИТ1. Начин на транзитпо въздух по море по суша2. Държава на крайна дестинация……………………………………………………………………………………………………….3. Възможни други страни на транзитно преминаване……………………………………………………………………………………………………….4. Предложен граничен контролно-пропускателен пункт, дата, час на предаване и евентуална охрана……………………………………………………………………………………………………….……………………………………………………………………………………………………….……………………………………………………………………………………………………….5. Гарантиран достъп до всяка друга държава на транзитно преминаване, както и до държавата на крайна дестинацияда неВ. КОНСТАТАЦИИ И ОЦЕНКИ………………………………………………………………………………………………………………………………………………………………………………………………………………………………………………………………………………………………………………………………………………………………………………………………..(Подпис) (Печат)Съвместна декларация по член 1, буква е)За целите на член 1, буква е) страните се споразумяват, че разрешението за пребиваване не включва временни разрешения за оставане на тяхна територия във връзка с обработката на заявление за убежище или на заявление за разрешение за пребиваване.Съвместна декларация по член 2, параграф 1Страните отбелязват, че съгласно настоящия закон за пакистанско гражданство от 1951 г. и установените в съответствие с него правила гражданин на Пакистан не може да се откаже от своето гражданство, без да е придобил или без да му е бил издаден валиден документ, гарантиращ предоставянето на гражданство или националност на друга държава.Страните се споразумяват да извършват взаимни консултации, ако и когато възникне такава необходимост.Съвместна декларация по член 3Във връзка с член 3 страните ще полагат усилия по принцип за връщане в държавата на произход на всеки гражданин на трета държава или на лице без гражданство, който/което не изпълнява или вече не изпълнява действащите условия за влизане, престой или пребиваване на тяхна територия.Съвместна декларация по член 3, параграф 1, буква б)Страните се споразумяват, че обикновен летищен транзитен престой в трета държава не се счита като „влизане в друга междинна държава“ по смисъла на тези разпоредби.Съвместна декларация по член 8, параграф 2Страните се споразумяват, че по отношение на заявленията за реадмисия, подадени от държави-членки, чийто максимален срок за задържане в тяхното национално законодателство е по-кратък или равен на 30 дни, срокът от 30 календарни дни, посочен в член 8, параграф 2 включва, в случай на положителен отговор на заявлението за реадмисия, издаването на необходимия пътнически документ за реадмисия на съответното лице съгласно член 2, параграф 2 и член 3, параграф 4 от споразумението.Съвместна декларация между Европейската комисия и Пакистан относно законната миграцияВ защита на интереса на Пакистан да се възползва от съществуващите възможности за законна миграция в държавите-членки на Европейския съюз, страните се споразумяха, че прилагането на Споразумението за реадмисия между ЕО и Пакистан ще бъде фактор за насърчаване на отделните държави-членки да предоставят възможности за законна миграция на пакистанските граждани. В този контекст Европейската комисия призовава държавите-членки да проведат разговори с Пакистан, в съответствие със своето национално законодателство, относно възможностите за законна миграция на пакистански граждани.Съвместна декларация за техническо сътрудничествоСтраните се ангажират да изпълняват настоящото споразумение въз основа на споделена отговорност и балансирано партньорство в дух на солидарност относно управлението на миграционните потоци между ЕС и Пакистан.В този контекст Европейският съюз ще подкрепя Пакистан чрез програмите на Общността за подпомагане, а именно чрез програмата ЕНЕАС с цел изпълнение на всички компоненти на настоящото споразумение, включително подкрепа, насочена към пренастаняване и социални грижи за лицата, подлежали на реадмисия.По принцип такава помощ може да обхване и задълбочаване на връзките между миграцията и развитието, организиране и насърчаване на законна икономическа миграция, управление на незаконната миграция, закрила на мигрантите срещу експлоатация и изключване.Съвместна декларация относно ДанияСтраните отбелязват, че настоящото споразумение не се прилага на територията на Кралство Дания, нито спрямо неговите граждани. При тези обстоятелства е целесъобразно Пакистан и Дания да сключат споразумение за реадмисия при условията на настоящото споразумение.Съвместна декларация относно Исландия и НорвегияСтраните вземат предвид тясното сътрудничество между Европейската общност и Исландия и Норвегия, и по-специално по силата на споразумението от 18 май 1999 г. относно присъединяването на тези страни към процеса на изпълнение, прилагане и развитие на достиженията на правото от Шенген. При тези обстоятелства е целесъобразно Пакистан да сключи споразумение за реадмисия с Исландия и Норвегия при условията на настоящото споразумение.Съвместна декларация относно всеобхватния диалог по въпросите на управление на миграциятаСтраните се ангажират с провеждането на всеобхватен диалог по въпросите на управление на миграцията в рамките на Съвместната комисия, която трябва да бъде сформирана съгласно Споразумението за сътрудничество от трето поколение между ЕО и Пакистан. Този диалог ще включва визови политики с цел улесняване на обмена на хора . [1] ОВ С[2] ОВ С[3][4] Датата на влизане в сила на Споразумението за реадмисия ще бъде публикувана в Официален вестник на Европейския съюз от Генералния секретариат на Съвета.PhotographPhotograph


title: Предложение за решение на Съвета относно подписването и временното прилагане на споразумението между Европейската общност и Бахамската общност за премахването на визите за краткосрочен престой - Предложение за решение на Съвета относно сключването на споразумението между Европейската общност и Бахамската общност за премахването на визите за краткосрочен престой

text:
Важна правна забележка

|

52009PC0055(01)

Предложение за решение на Съвета относно подписването и временното прилагане на споразумението между Европейската общност и Бахамската общност за премахването на визите за краткосрочен престой  /* COM/2009/0055 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 12.2.2009COM(2009) 55 окончателен2009/0020 (CNS)Предложение заРЕШЕНИЕ НА СЪВЕТАотносно подписването и временното прилагане на споразумението между Европейската общност и Бахамската общност за премахването на визите за краткосрочен престойПредложение заРЕШЕНИЕ НА СЪВЕТАотносно сключването на споразумението между Европейската общност и Бахамската общност за премахването на визите за краткосрочен престой(представена от Комисията)ОБЯСНИТЕЛЕН МЕМОРАНДУМ1. ПОЛИТИЧЕСКО И ПРАВНО ОСНОВАНИЕРегламент (ЕО) № 1932/2006 на Съвета[1] измени Регламент (ЕО) № 539/2001 на Съвета[2] за определяне на третите страни, чиито граждани трябва да притежават виза, когато преминават външните граници на Европейския съюз (отрицателен списък), както и тези, чиито граждани са освободени от това изискване (положителен списък), чрез – inter alia – прехвърляне на шест трети страни от отрицателния в положителния списък. Те са Антигуа и Барбуда, Бахамските острови, Барбадос, Мавриций, Сейнт Китс и Невис и Сейшели. Регламентът посочва също, че освобождаването от изискването за виза за гражданите на тези страни следва да не влиза в сила преди сключването и влизането в сила на двустранно споразумение за премахване на визите между Европейската общност и въпросните страни. Този регламент бе приет на 21 декември 2006 г. и влезе в сила през януари 2007 г.Междувременно от 15 януари 2007 г. (по-късно датата бе променена на 1 февруари) страните от КАРИКОМ въведоха специален визов режим за гражданите на няколко държави — членки на ЕС, (гражданите на ЕС не бяха третирани по еднакъв начин, тъй като гражданите на другите държави-членки останаха освободени от задължението за виза) поради провеждането на Световната купа по крикет за 2007 г. в Карибската общност. Въвеждането на това изискване за виза въпреки благоприятните разпоредби на новия регламент на Общността доведе до отлагането на подготовката на проектомандатите за преговорите с тези трети страни за премахването на визите.Вземайки предвид изтичането на временния визов режим на 15 май 2007 г., мандатите за преговори с шестте страни бяха приети от Съвета на 5 юни 2008 г. Междувременно на 13 март 2008 г. в Брюксел се проведе предварителна среща с представителите на съответните шест страни по някои институционални и технически въпроси.Официалните преговори за премахването на визите започнаха през месец юли 2008 г. поотделно с всяка от шестте страни. Вторият кръг от преговорите се проведе на 16 октомври 2008 г. под формата на съвместна среща.Държавите-членки бяха уведомени и до тях се допитаха три пъти в работната група „Визи“ на Съвета.Споразуменията бяха парафирани с четири от съответните шест страни на 12 ноември 2008 г., а с останалите две — на 19 ноември.От страна на Общността правното основание за Споразумението е член 62, параграф 2, буква б), i) във връзка с член 300 от Договора за създаване Европейската общност (ДЕО).Приложените предложения представляват правните инструменти за подписване и сключване на споразумението. Съветът ще вземе решение с квалифицирано мнозинство. Ще трябва да се проведе официална консултация с Европейския парламент относно сключването на споразумението в съответствие с член 300, параграф 3 от ДЕО.Вземайки предвид времето, изтекло между прехвърлянето на Бахамската общност (наричана по-нататък „Бахамски острови“) в положителния списък чрез изменение на Регламент (ЕО) № 539/2001 на Съвета, и сключването на споразумението за премахването на визите, факта, че Бахамските острови ще могат да приключат националната си процедура по ратификация в кратък срок, а също вземайки предвид и положението на Швейцария, която ще прилага достиженията на правото от Шенген изцяло от месец декември 2008 г. и вече е освободила Бахамските острови от изискването за виза, предложеното решение относно подписването постановява временното прилагане на споразумението от датата на подписването му в съответствие с член 300, параграф 2 от ДЕО.Предложеното решение относно сключването посочва необходимите вътрешни разпоредби за практическото прилагане на споразумението. По-специално в него се посочва, че Европейската комисия, подпомагана от експерти от държавите-членки, представлява Общността в рамките на Съвместния комитет, създаден с член 6 от споразумението.Съгласно член 6, параграф 4 Съвместният комитет ще приеме свои собствени процедурни правила. Позицията на Общността в това отношение се определя от Комисията, която се консултира със специален комитет, чиито членове се посочват от Съвета.2. РЕЗУЛТАТ ОТ ПРЕГОВОРИТЕКомисията счита, че целите, определени от Съвета в неговите указания за водене на преговори, са постигнати и че проектоспоразумението за премахването на визите е приемливо за Общността.Окончателното му съдържание може да бъде обобщено, както следва:ЦелСпоразумението предвижда безвизово пътуване за гражданите на Европейския съюз и за гражданите на Бахамските острови, когато пътуват до територията на другата договаряща се страна за максимален период от три месеца в продължение на шестмесечен период.Гражданите на няколко държави-членки вече са освободени от задължението за виза от страна на Бахамските острови. С цел защита на еднаквото третиране на всички граждани на ЕС в споразумението бе включена разпоредба, постановяваща, че Бахамските острови могат временно да преустановят изпълнението или да прекратят споразумението само по отношение на всички държави — членки на Европейската общност, и реципрочно Общността също може временно да преустанови изпълнението или да прекрати споразумението само по отношение на всички свои държави-членки.Специфичното положение на Обединеното кралство и Ирландия е отразено в преамбюла.ОбхватПремахването на визите обхваща всички категории лица (притежателите на обикновен, дипломатически или служебен паспорт), пътуващи с всякаква цел, с изключение с цел упражняване на доходоносна дейност. За тази последна категория всяка държава-членка, а също и Бахамските острови остават свободни да налагат изискването за виза за гражданите на другата страна в съответствие с приложимото общностно или национално право. За да се гарантира хармонизирано изпълнение, към споразумението е приложена съвместна декларация за тълкуването на категорията лица, които пътуват с цел упражняване на доходоносна дейност.Продължителност на престояСпоразумението отчита положението на държавите-членки, които все още не прилагат изцяло достиженията на правото от Шенген. При условие че не са част от Шенгенското пространство без вътрешни граници, премахването на визите предоставя право на гражданите на Бахамските острови да остават за три месеца на територията на всяка от тези държави-членки (Кипър, България, Румъния), без да се взима предвид периодът, изчислен за цялото Шенгенско пространство.Териториално приложениеСпоразумението съдържа разпоредби, свързани с териториалното му приложение: в случая на Франция и Нидерландия премахването на визите ще даде право на гражданите на шестте страни да остават само на европейската територия на тези държави-членки.ДекларацииКъм споразумението са приложени други съвместни декларации:- за пълното разпространение на информацията за съдържанието и последствията от споразумението за премахването на визите и свързаните с него въпроси като условията за влизане и- за тълкуването на периода от три месеца в продължение на шестмесечен период в Шенгенското пространство.Близкото асоцииране на Норвегия, Исландия, Швейцария и Лихтенщайн към процеса на изпълнение, прилагане и развитие на достиженията на правото от Шенген е отразено по същия начин в съвместна декларация към споразумението.3. ЗАКЛЮЧЕНИЯС оглед на горепосочените резултати Комисията предлага Съветът:-  да реши споразумението да бъде подписано от името на Общността и да упълномощи председателя на Съвета да назначи лицето(ата), надлежно упълномощено(и) да подпиша(т) от името на Общността;-  да одобри временното прилагане на споразумението до неговото влизане в сила;-  да одобри, след консултация с Европейския парламент, приложеното споразумение между Европейската общност и Бахамските острови за премахването на визите за краткосрочен престой.-  Предложение заРЕШЕНИЕ НА СЪВЕТАотносно подписването и временното прилагане на споразумението между Европейската общност и Бахамската общност за премахването на визите за краткосрочен престойСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, параграф 2, буква б), i) във връзка с член 300, параграф 2, първа алинея, първо изречение от него,като взе предвид предложението на Комисията[3],като има предвид, че:(1) Регламент (ЕО) № 1932/2006 на Съвета измени Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на Европейския съюз (отрицателен списък), както и тези, чиито граждани са освободени от това изискване (положителен списък), чрез – inter alia – прехвърляне на Бахамската общност (наричана по-нататък „Бахамски острови“) от отрицателния в положителния списък. Регламентът посочва също, че освобождаването от изискването за виза следва да не влиза в сила преди сключването и влизането в сила на двустранно споразумение за премахване на визите между Европейската общност и Бахамските острови.(2) С решението си от 5 юни 2008 г. Съветът упълномощи Комисията да води преговори за сключване на споразумение между Европейската общност и Бахамските острови за премахването на визите за краткосрочен престой.(3) Преговорите за споразумението започнаха на 4 юли 2008 г. и приключиха на 16 октомври 2008 г.(4) При условие че е възможно сключването му на по-късна дата, споразумението, парафирано в Брюксел на 19 ноември 2008 г., следва да бъде подписано…..(5) Настоящото решение за подписването следва да предвижда временното прилагане на споразумението в съответствие с член 300, параграф 2 от ДЕО.(6) В съответствие с Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз Обединеното кралство и Ирландия не вземат участие в приемането на настоящото решение и следователно не са обвързани с него и не го прилагат,РЕШИ:Член 1При условие че е възможно сключването му на по-късна дата, с настоящото се упълномощава председателят на Съвета да определи лицето(ата), упълномощено(и) да подпише(ат) от името на Европейската общност споразумението между Европейската общност и Бахамската общност за премахването на визите за краткосрочен престой, състоящо се от текста на споразумението и свързаните с него декларации.Член 2Споразумението се прилага временно до приключването на процедурите по сключването от датата на неговото подписване.Съставено в Брюксел на година.За СъветаПредседател  2009/0020 (CNS)Предложение заРЕШЕНИЕ НА СЪВЕТАотносно сключването на споразумението между Европейската общност и Бахамската общност за премахването на визите за краткосрочен престойСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, параграф 2, буква б), i) във връзка с член 300, параграф 2, първа алинея, първо изречение и член 300, параграф 3, първа алинея от него,като взе предвид предложението на Комисията[4],като взе предвид становището на Европейския парламент[5],като има предвид, че:(1) Комисията участва в преговори от името на Европейската общност за сключването на споразумение с Бахамската общност за премахването на визите за краткосрочен престой.(2) При условие че е възможно сключването му на по-късна дата, това споразумение бе подписано от името на Европейската общност на …… 2009 г. съгласно Решение……../……/EО на Съвета от [………….](3) Със споразумението се създава Съвместен комитет за управление на споразумението, който приема свои процедурни правила. Уместно е да се предвиди опростена процедура за определяне на позицията на Общността по този въпрос.(4) В съответствие с Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз Обединеното кралство и Ирландия не вземат участие в приемането на настоящото решение и следователно не са обвързани с него и не го прилагат,РЕШИ:Член 1С настоящото споразумението между Европейската общност и Бахамската общност за премахването на визите за краткосрочен престой се одобрява от името на Общността.Текстът на споразумението е приложен към настоящото решение.Член 2Председателят на Съвета изпраща уведомлението, предвидено в член 8, параграф 1 от споразумението[6].Член 3Комисията, подпомагана от експерти от държавите-членки, представлява Общността в Съвместния комитет от експерти, създаден с член 6 от споразумението.Член 4Позицията на Общността в рамките на Съвместния комитет от експерти относно приемането на процедурни правила за него съгласно член 6, параграф 4 от споразумението се определя от Комисията след консултация със специален комитет, чиито членове са посочени от Съвета.Член 5Настоящото решение се публикува в Официален вестник на Европейския съюз .Съставено в Брюксел на година.За СъветаПредседателПриложениеСпоразумениемеждуЕвропейската общност и Бахамската общностза премахването на визите за краткосрочен престойЕвропейската общност, наричана по-нататък „Общността“,иБахамската общност, наричана по-нататък „Бахамски острови“,наричани по-нататък „договарящи се страни“;1) С цел по-нататъшно развиване на приятелските отношения между договарящите се страни и желаейки да улеснят пътуването чрез осигуряване на безвизово влизане и краткосрочен престой за своите граждани;2) Като взеха предвид Регламент (ЕО) № 1932/2006 на Съвета[7] от 21 декември 2006 г. за изменение на Регламент (ЕО) № 539/2001 на Съвета[8] за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани са освободени от това изискване, чрез — inter alia — прехвърляне на шест трети страни, включително Бахамските острови, в списъка с трети страни, чиито граждани са освободени от изискването за виза за краткосрочен престой в държавите — членки на ЕС;3) Като отчитат, че член 2 от Регламент (ЕО) № 1932/2006 на Съвета постановява, че за тези шест страни освобождаването от изискването за виза трябва да се прилага само от датата на влизане в сила на споразумение за освобождаване от виза, което трябва да се сключи от Европейската общност с въпросната страна;4) Като признават, че гражданите на няколко държави-членки са освободени от изискването за виза, когато пътуват до Бахамските острови за период, ненадвишаващ 3 или 8 месеца, докато за тези на другите държави-членки изискването за виза е в сила;5) Желаейки да защитят принципа на еднакво третиране на всички граждани на ЕС;6) Като взеха предвид, че лицата, пътуващи с цел упражняване на доходоносна дейност по време на своя краткосрочен престой, не попадат в обхвата на настоящото споразумение и следователно за тази категория продължават да се прилагат съответните правила на общностното право и националното право на държавите-членки и националното право на Бахамските острови във връзка със задължението за виза или освобождаването от виза и във връзка с достъпа до заетост;7) Като взеха предвид Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия;СЕ СПОРАЗУМЯХА ЗА СЛЕДНОТО:Член 1 — ЦелНастоящото споразумение предвижда безвизово пътуване за гражданите на Европейския съюз и за гражданите на Бахамските острови, когато пътуват до територията на другата договаряща се страна за максимален период от три месеца в продължение на шестмесечен период.Член 2 — ОпределенияЗа целта на настоящото споразумение:а) „държава-членка“ означава всяка държава — членка на Европейския съюз, с изключение на Обединеното кралство и Ирландия;б) „гражданин на Европейския съюз“ означава гражданин на държава-членка съгласно определението в буква а);в) „гражданин на Бахамските острови“ означава всяко лице, което притежава бахамско гражданство;г) „Шенгенско пространство“ означава пространството без вътрешни граници, обхващащо териториите на държавите-членки съгласно определението в буква а), които прилагат изцяло достиженията на правото от Шенген;Член 3 — Приложно поле1. Гражданите на Европейския съюз, които притежават валиден обикновен, дипломатически или служебен паспорт, издаден от държава-членка, могат да влизат и остават без виза на територията на Бахамските острови за период на престоя съгласно определението в член 4, параграф 1.Гражданите на Бахамските острови, които притежават валиден обикновен, дипломатически или служебен паспорт, издаден от Бахамските острови, могат да влизат и остават без виза на територията на държавите-членки за период на престоя съгласно определението в член 4, параграф 2.2. Параграф 1 не се прилага за лицата, пътуващи с цел упражняване на доходоносна дейност.За тази категория лица всяка държава-членка може самостоятелно да реши да наложи изискването за виза за гражданите на Бахамските острови или да го оттегли в съответствие с член 4, параграф 3 от Регламент (ЕО) № 539/2001 на Съвета.Бахамските острови могат да решат да наложат изискването за виза или да премахнат визите за тази категория лица за гражданите на всяка държава-членка поотделно в съответствие със своето национално право.3. Премахването на визите, предвидено с настоящото споразумение, се прилага, без да се засягат законите на договарящите се страни във връзка с условията за влизане и краткосрочен престой. Държавите-членки и Бахамските острови си запазват правото да откажат влизане и краткосрочен престой на своята територия, ако едно или повече от тези условия не са изпълнени.4. Премахването на визите се прилага независимо от вида транспорт, използван за преминаване на границите на договарящите се страни.5. Необхванатите от настоящото споразумение въпроси се уреждат от общностното право, националното право на държавите-членки или националното право на Бахамските острови.Член 4 — Продължителност на престоя1. Гражданите на Европейския съюз могат да остават на територията на Бахамските острови за максимален период от три месеца в продължение на шестмесечен период след датата на първото влизане на територията на страната.2. Гражданите на Бахамските острови могат да остават в Шенгенското пространство за максимален период от три месеца в продължение на шестмесечен период след датата на първото влизане на територията на която и да е държава-членка, която прилага изцяло достиженията на правото от Шенген. Този период от три месеца в продължение на шестмесечен период се изчислява независимо от какъвто и да е престой в държава-членка, която все още не прилага изцяло достиженията на правото от Шенген.Гражданите на Бахамските острови могат да остават за максимален период от три месеца в продължение на шестмесечен период след датата на първото влизане на територията на всяка от държавите-членки, които все още не прилагат изцяло достиженията на правото от Шенген, независимо от продължителността на престоя, изчислена за Шенгенското пространство.3. Настоящото споразумение не засяга възможността Бахамските острови и държавите-членки да удължат периода на престой над три месеца в съответствие с националното право и общностното право.Член 5 — Териториално приложение1. По отношение на Френската република разпоредбите на настоящото споразумение се прилагат само за европейската територия на Френската република.2. По отношение на Кралство Нидерландия разпоредбите на настоящото споразумение се прилагат само за европейската територия на Кралство Нидерландия.Член 6 — Съвместен комитет за управление на споразумението1. Договарящите се страни сформират Съвместен комитет от експерти (наричан по-нататък „Комитета“), съставен от представители на Европейската общност и на Бахамските острови. Общността се представлява от Европейската комисия.2. Комитетът има, inter alia , следните задачи:а) наблюдение на изпълнението на настоящото споразумение;б) предлагане на изменения или допълнения към настоящото споразумение;в) уреждане на спорове, произтичащи от тълкуването или прилагането на разпоредбите на настоящото споразумение.3. Комитетът се свиква при необходимост по искане на една от договарящите се страни.4. Комитетът създава свои процедурни правила.Член 7 — Връзка между настоящото споразумение и съществуващите двустранни споразумения за премахване на визите между държавите-членки и Бахамските островиНастоящото споразумение има предимство пред разпоредбите на всички двустранни споразумения или договорености, сключени между отделните държави-членки и Бахамските острови, дотолкова, доколкото техните разпоредби обхващат въпроси, попадащи в обхвата на настоящото споразумение.Член 8 — Окончателни разпоредби1. Настоящото споразумение се ратифицира или одобрява от договарящите се страни в съответствие с техните съответни вътрешни процедури и влиза в сила на първия ден от втория месец след датата, на която договарящите се страни се уведомят една друга относно приключването на посочените по-горе процедури.2. Настоящото споразумение се сключва за неопределен период от време, освен ако не се прекрати в съответствие с параграф 5 на настоящия член.3. Настоящото споразумение може да бъде изменяно с писменото съгласие на договарящите се страни. Изменения влизат в сила след като договарящите се страни са се уведомили една друга за приключването на необходимите за тази цел техни вътрешни процедури.4. Всяка договаряща се страна може временно да преустанови изцяло или частично изпълнението на настоящото споразумение, по-специално по причини, свързани с публичната политика, защитата на националната сигурност или защитата на общественото здраве, незаконната имиграция или повторното въвеждане на изискването за виза от която и да е договаряща се страна. Другата договаряща се страна се уведомява за решението за временно преустановяване на изпълнението не по-късно от 2 месеца преди неговото влизане в сила. Договарящата се страна, която временно е преустановила изпълнението на настоящото споразумение, незабавно информира другата договаряща се страна веднага щом причините за това преустановяване престанат да съществуват.5. Всяка договаряща се страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след датата на такова уведомление.6. Бахамските острови могат временно да преустановят изпълнението или да прекратят настоящото споразумение само по отношение на всички държави — членки на Европейската общност.7. Общността може временно да преустанови изпълнението или да прекрати настоящото споразумение само по отношение на всички свои държави-членки.Съставено в Брюксел на година.в два оригинални екземпляра на български, чешки, датски, нидерландски, английски, естонски, фински, френски, немски, гръцки, унгарски, италиански, латвийски, литовски, малтийски, полски, португалски, румънски, словашки, словенски, испански и шведски език, като текстовете на всеки един от тези езици са еднакво автентични.За Европейската общност За Бахамските островиСъвместна декларация по отношение на Исландия, Норвегия, Швейцария и ЛихтенщайнДоговарящите се страни отбелязват съществуващите тесни връзки между Европейската общност и Норвегия, Исландия, Швейцария и Лихтенщайн, по-конкретно по силата на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.При тези обстоятелства желателно е властите на Норвегия, Исландия, Швейцария и Лихтенщайн, от една страна, и на Бахамските острови, от друга страна, незабавно да сключат двустранни споразумения за премахване на визите за краткосрочен престой при аналогични условия като тези на настоящото споразумение между Европейската общност и Бахамските острови.Съвместна декларация относно тълкуването на категорията лица, пътуващи с цел упражняване на доходоносна дейност, съгласно предвиденото в член 3, параграф 2 от настоящото споразумениеВ желанието си да гарантират общо тълкувание договарящите се страни се съгласяват, че за целта на настоящото споразумение категорията лица, упражняващи доходоносна дейност, обхваща лицата, които влизат с цел упражняване на доходоносна дейност на територията на другата договаряща се страна като наето лице или като доставчик на услуги.Тази категория следва да не обхваща:-  Бизнес лицата, т.е. лицата, пътуващи по служба (без да са наети в държавата на другата договаряща се страна),-  спортистите и хората на изкуството, извършващи дейност по конкретен повод,-  журналистите, изпратени от медиите на своята страна по пребиваване, и-  стажантите на фирми.Изпълнението на настоящата декларация се следи от Съвместния комитет в рамките на отговорностите му съгласно член 6 от настоящото споразумение, който може да предложи изменения, когато въз основа на опита на договарящите се страни счита това за необходимо.Съвместна декларация относно тълкуването на периода от три месеца в продължение на шестмесечен период след датата на първото влизане съгласно член 4 от настоящото споразумениеДоговарящите се страни се съгласяват, че максималният период от три месеца в продължение на шестмесечен период след датата на първото влизане на територията на Бахамските острови или в Шенгенското пространство съгласно член 4 от настоящото споразумение означава или непрекъснато посещение, или няколко последователни посещения, чиято продължителност не надвишава общо три месеца през който и да е шестмесечен период.Съвместна декларация относно информирането на гражданите за споразумението за премахването на визитеКато признават значението на прозрачността за гражданите на Европейския съюз и на Бахамските острови, договарящите се страни се съгласяват да гарантират пълно разпространение на информацията за съдържанието и последствията от споразумението за премахването на визите и свързаните с него въпроси като условията за влизане.[1] ОВ L 405, 30.12.2006 г., стр. 23.[2] ОВ L 81, 21.3.2001 г., стр. 1.[3] ………………..[4] ………………….[5] ОВ C...[6] Датата на влизане в сила на споразумението ще бъде публикувана в Официален вестник на Европейския съюз [от Генералния секретариат на Съвета].[7] OВ L 29, 3.2.2007 г., стр. 10.[8] OВ L 81, 21.3.2001 г., стр. 1.


title: Предложение за РЕШЕНИЕ НА СЪВЕТА относно подписване на Споразумение за стабилизиране и асоцииране между Европейските общности и техните държави-членки и Босна и Херцеговина от името на Европейската общност Предложение за РЕШЕНИЕ НА СЪВЕТА И НА КОМИСИЯТА относно сключване на Споразумение за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна

text:
Важна правна забележка

|

52008PC0182(01)

Предложение за решение на Съвета относно подписване на Споразумение за стабилизиране и асоцииране между Европейските общности и техните държави-членки и Босна и Херцеговина от името на Европейската общност  /* COM/2008/0182 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 8.4.2008COM(2008)182 окончателен2008/0073 (AVC)Предложение заРЕШЕНИЕ НА СЪВЕТАотносно подписване на Споразумение за стабилизиране и асоцииране между Европейските общности и техните държави-членки и Босна и Херцеговина от името на Европейската общностПредложение заРЕШЕНИЕ НА СЪВЕТА И НА КОМИСИЯТАотносно сключване на Споразумение за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна(представени от Комисията)ОБЯСНИТЕЛЕН МЕМОРАНДУМ1.  Приложените две предложения представляват правните инструменти за подписване и сключване на Споразумение за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна: i) Предложение за Решение на Съвета за подписване на споразумение; ii) Предложение за решение на Съвета и на Комисията за сключване на споразумението.2.  На 21 ноември 2005 г. Съветът реши да упълномощи Комисията да води преговори за ССА с Босна и Херцеговина и преговорите за ССА са официално започнати на 25 ноември 2005 г. Преговорите се провеждат в тясна консултация с COWEB и държавите-членки на ЕС. Техническите обсъждания са приключени през декември 2006 г. След обсъжданията с държавите-членки са направени допълнителни корекции и окончателният текст на ССА бе готов през май 2007 г.3.  Подобреното сътрудничество на Босна и Херцеговина с Международния трибунал за бивша Югославия (МТПЮ) и напредъкът през последното тримесечие на 2007 г. към провеждане на реформа на полицията, позволиха на Комисията да парафира Споразумението за стабилизиране и асоцииране в Сараево на 4 декември 2007 г.4.  Окончателното решение за подписване на Споразумението за стабилизиране и асоцииране е предмет на съвместния преглед, предвиден в заключенията на Съвета от 21 ноември 2005 г. и Съвместната декларация на Съвета и Комисията[1]‚ приложена към него, за реформа на полицията, сътрудничество с МТПЮ, създаване на законодателна рамка, административен капацитет и законодателство за публичното радиоразпръскване. Настоящото предложение не предрешава оценката относно придържането на Босна и Херцеговина към нейните задължения във връзка с това.При одобрението на директивите за водене на преговори през ноември 2005 г., Комисията и Съветът излязоха със съвместна декларация, че преди да приключат преговорите за ССА:-  Комисията ще докладва на Съвета относно политическите критерии, и че-  Съветът и Комисията ще направят съвместен преглед на напредъка на Босна и Херцеговина.Следователно Комисията, навреме и в съответствие със Съвместната декларация, ще докладва на Съвета и ще направи съвместен преглед на напредъка със Съвета преди да бъде взето окончателно решение за подписване на ССА с Босна и Херцеговина.5.  Споразумението за стабилизиране и асоцииране се съсредоточава върху следните основни елементи:6.  разпоредба за политически диалог с Босна и Херцеговина;7.  разпоредби за засилено регионално сътрудничество, включително разпоредби за зони за свободна търговия между държавите от региона;8.  перспектива за създаване на зона за свободна търговия между Общността и Босна и Херцеговина в рамките на пет години след влизането в сила на споразумението;9.  разпоредби за движението на работници, свобода на установяване, предлагане на услуги, текущи плащания и движение на капитали;10.  ангажимент на Босна и Херцеговина да сближи законодателството си с това на ЕО, най-вече във важни сфери на вътрешния пазар;11.  разпоредби за сътрудничество с Босна и Херцеговина в много сфери, включително в сферата на правосъдие, свобода и сигурност;12.  разпоредба за създаване на Съвет за стабилизиране и асоцииране, който да осъществява контрол относно прилагането на споразумението, Комитет по стабилизиране и асоцииране и Парламентарен комитет по стабилизиране и асоцииране.6. Търговските отстъпки, предоставени с Регламент (EО) № 2007/2000 на Съвета от 18 септември 2000 г., с които се въвеждат изключителни мерки за страните и териториите, участващи в или обвързани с Процеса на стабилизиране и асоцииране на Европейския съюз, за изменение на Регламент (EО) № 2820/98 и за отменяне на Регламенти (EО) № 1763/1999 и (EО) № 6/2000[2], ще продължат да се прилагат успоредно с Временното споразумение.7. Комисията възлага на Съвета да даде окончателно одобрение на текста на ССА и да започне процедури по подписване и сключване на споразумението въз основа на двете приложени предложения.8. Процедурите за подписване и сключване на споразумението са различни за двете Европейски общности: (Европейската общност и Европейската общност за атомна енергия):a) относно подписването, първият абзац, първото изречение от член 300, параграф 2 от Договора за ЕО предвижда отделно решение на Съвета за подписването на споразумение от името на Европейската общност; съгласно Договора за ЕОАЕ не се изискват подобни действия;б) относно сключването на споразумението:-  Съветът сключва споразумението от името на Европейската общност, след като е получил одобрението на Европейския парламент по силата на член 310 от договора;-  Съветът одобрява споразумението от името на Европейската общност за атомна енергия по силата на член 101, параграф втори от Договора за ЕОАЕ, след което споразумението се сключва от Комисията.9. В съответствие с горепосоченото Комисията приканва Съвета, след постигане на положителен съвместен преглед на политическите критерии от Съвета и Комисията съгласно посоченото в параграф 4,i) да подпише споразумението от името на Европейската общностii) да сключи споразумението от името на Европейската общност и да даде одобрението си за сключването му от ЕВРАТОМ.Ратификацията на споразумението от всички държави-членки е предпоставка за неговото влизане в сила.Предложение заРЕШЕНИЕ НА СЪВЕТАотносно подписване на Споразумение за стабилизиране и асоцииране между Европейските общности и техните държави-членки и Босна и Херцеговина от името на Европейската общностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310, заедно с член 300, параграф 2, алинея първа, първо изречение,като взе предвид предложението на Комисията[3],като има предвид, че:13.  Преговорите с Босна и Херцеговина по Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна, са приключени.14.  Търговските разпоредби, съдържащи се в настоящото споразумение, имат изключителен характер, свързан с политиката, прилагана в рамките на Процеса на стабилизиране и асоцииране, и няма да представляват за Европейския съюз никакъв прецедент в търговската политика на Общността по отношение на трети държави, различни от тези в Западните Балкани.15.  В зависимост от евентуалното му сключване на по-късна дата, споразумението, парафирано в Сараево на 4 декември 2007 г., следва да бъде подписано от името на Европейската общност,РЕШИ:Член единственВ зависимост от евентуалното му сключване на по-късна дата, председателят на Съвета се упълномощава с настоящото да посочи лицата, овластени да подпишат от името на Европейската общност Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна.Съставено вЗа Съвета:Председател2008/0073 (AVC)Предложение заРЕШЕНИЕ НА СЪВЕТА И НА КОМИСИЯТАотносно сключване на Споразумение за стабилизиране и асоцииране между Европейските общности и техните държави-членки, от една страна, и Босна и Херцеговина, от друга странаСЪВЕТЪТ НА ЕВРОПЕЙСКИЯ СЪЮЗ, КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 310, заедно с член 300, параграф 2, алинея първа, последното изречение и член 300, параграф 3, алинея втора от него,като взеха предвид Договора за създаване на Европейската общност за атомна енергия, и по-специално член 101, параграф втори от него,като взеха предвид предложението на Комисията,като взеха предвид съгласието на Европейския парламент[4],като взеха предвид одобрението на Съвета в съответствие с член 101 от Договора за създаване на Европейската общност за атомна енергия,като имат предвид, че:(1) Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга страна, бе подписано от името на Европейската общност в […] на […] г., в зависимост от евентуалното му сключване на по-късна дата в съответствие с Решение № […]/[…]/ЕО на […][5].(2) Търговските разпоредби, съдържащи се в настоящото споразумение, имат изключителен характер, свързан с политиката, прилагана в рамките на Процеса на стабилизиране и асоцииране, и не представляват никакъв прецедент за Европейския съюз в търговската политика на Общността по отношение на трети държави, различни от тези в Западните Балкани.(3) Настоящото споразумение следва да бъде одобрено,РЕШИХА:Член 1Споразумението за стабилизиране и асоцииране между Европейските общности и техните държави-членки, от една страна, и Босна и Херцеговина, от друга, приложенията и протоколите, приложени към него, както и съвместните декларации и декларацията от Общността, прикрепена към Заключителния акт, се одобряват с настоящото от името на Европейската общност и Европейската общност за атомна енергия.Текстовете, посочени в параграф първи, са приложени към настоящото решение.Член 21. Позицията, която трябва да заеме Общността, в рамките на Съвета по стабилизиране и асоцииране и в рамките на Комитета по стабилизиране и асоцииране, когато последният бъде упълномощен да действа от Съвета по стабилизиране и асоцииране, се определя от Съвета, по предложение на Комисията, или когато е целесъобразно от Комисията, всеки път съгласно съответните разпоредби на договорите.2. Председателят на Съвета председателства Съвета по стабилизиране и асоцииране в съответствие с член 117 от Споразумението за стабилизиране и асоцииране. Представител на Комисията председателства Комитета по стабилизиране и асоцииране в съответствие с неговия Процедурен правилник.3. Решението за публикуване на решенията на Съвета по стабилизиране и асоцииране и на Комитета по стабилизиране и асоцииране в Официален вестник на Европейските общности се взема поотделно за всеки случай, съответно от Съвета и от Комисията.Член 3Председателят на Съвета е оправомощен с настоящото да посочи лицата, упълномощени да депозират акта за одобрение, предвиден в член 135 на споразумението от името на Европейската общност. Председателят на Комисията депозира горепосочения акт за одобрение от името на Европейската общност за атомна енергия.Съставено вЗа Съвета: За Комисията:Председател Председател [1] 14364/05 Limite[2] OВ L 240, 23.9.2000 г., стр. 1 Регламент, последно изменен с Регламент (ЕО) № 1946/2005 (ОВ L 312, 29.11.2005 г., стр. 1).[3] ОВ С […], […], стр. […].[4] ОВ С […], […], стр. […].[5] ОВ С […], […], стр. […].